b"\n_START_ARTICLE_\nVidutinio nuotolio balistin\xc4\x97 raketa (Rusija)\n_START_PARAGRAPH_\nVidutinio nuotolio balistin\xc4\x97 raketa, VNBR (rus. \xd0\x91\xd0\xb0\xd0\xbb\xd0\xbb\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb0\xd1\x8f \xd1\x80\xd0\xb0\xd0\xba\xd0\xb5\xd1\x82\xd0\xb0 \xd1\x81\xd1\x80\xd0\xb5\xd0\xb4\xd0\xbd\xd0\xb5\xd0\xb9 \xd0\xb4\xd0\xb0\xd0\xbb\xd1\x8c\xd0\xbd\xd0\xbe\xd1\x81\xd1\x82\xd0\xb8)\xc2\xa0\xe2\x80\x93 balistin\xc4\x97 raketa, kurios veikimo spindulys (pagal Rusijoje priimt\xc4\x85 klasifikacij\xc4\x85) yra nuo 1000 iki 5500\xc2\xa0km. Amerikieti\xc5\xa1koje klasifikacijoje angl. medium-range ballistic missile 'vidutinio nuotolio balistin\xc4\x97 raketa'; MRBM) turi veikimo spindul\xc4\xaf 1000-3000\xc2\xa0km. Rusi\xc5\xa1ka VNBR samprata apima ir angl. intermediate-range ballistic missile; IRBM 'tarpinio nuotolio balistin\xc4\x97 raketa', kuri\xc5\xb3 veikimo spindulys yra 3000\xe2\x80\x935000\xc2\xa0km (klas\xc4\x97, tarpin\xc4\x97 tarp angl. medium-range ballistic missile 'vidutinio nuotolio balistin\xc4\x97 raketa' ir angl. intercontinental ballistic missile) 'tarp\xc5\xbeemynin\xc4\x97 balistin\xc4\x97 raketa'. \xc5\xa0ios raketos gali b\xc5\xabti ginkluotos branduolin\xc4\x97mis kovin\xc4\x97mis galvut\xc4\x97mis._NEWLINE_Nuo 1964 met\xc5\xb3 Lietuvoje buvo dislokuotos 22 metr\xc5\xb3 ilgio R-12\xc2\xa0(SS-4 Sandal) raketos - Dvina Silo kompleksas (buvusi soviet\xc5\xb3 raket\xc5\xb3 baz\xc4\x97 Plok\xc5\xa1tin\xc4\x97je, Plateliuose, \xc5\xbdemaitijos nacionaliniame parke). \xc5\xa0ioje vietoje baz\xc4\x99 1960 - 1962 metais stat\xc4\x97 vir\xc5\xa1 10 000 soviet\xc5\xb3 kareivi\xc5\xb3 (daugiausiai estai). \xc4\xaerengti 4 paleidimo \xc4\xafrenginiai. 1978 m. JAV \xc5\xbevalgybos tarnyboms su\xc5\xbeinojus apie baz\xc4\x99, ji buvo apleista._NEWLINE_Nuo 1991\xc2\xa0m. VNBR pagal Vidutinio ir ma\xc5\xbeesnio nuotolio raket\xc5\xb3 likvidavimo sutart\xc4\xaf pa\xc5\xa1alintos i\xc5\xa1 JAV ir Rusijos ginkluot\xc4\x97s."